અમદાવાદઃ શહેરકોટડા વિસ્તારના પ્રેમનગરમાં રહેતા એક યુવાને બેકારીથી કંટાળી જઈ ઝેરી દવા પી લઈ જીવન ટૂંકાવી નાખતાં પોલીસે અાપઘાતનો ગુનો દાખલ કરી તપાસ હાથ ધરી છે. અા અંગેની વિગત એ‍વી છે કે શહેરકોટડામાં અાંબેડકરનગરના પ્રેમનગર લાઈન નં.૧ની સામે ૧૦ નંબરની ગલીમાં રહેતા ભરત પરષોત્તમભાઈ વાઘેલા નામના ૨૯ વર્ષના યુવાને પોતાના ઘરમાં જ મોડી રાતે ઝેરી દવા પી લઈ અાત્મહત્યા કરી હતી. બનાવની જાણ થતાં પોલીસે તાત્કા‌લિક પહોંચી જઈ લાશને પીએમ માટે મોકલી અાપી અાત્મહત્યા કરનાર યુવાનના ઘરના સભ્યો તેમજ અાજુબાજુના લોકોના નિવેદનો લઈ પૂછપરછ કરી હતી. પોલીસ તપાસ દરમિયાન અા યુવાન છેલ્લા ઘણા સમયથી કામધંધો ન મળતાં બેકારી અનુભવી રહ્યો હતો. જેથી હતાશ થઈ તેને અા અંતિમ પગલું ભર્યું હોવાનું જાણવા મળે છે.